text: Rotterne søger ind: Sådan kan du undgå dem
  21 oktober 2017 kl. 04.31
  På denne årstid begynder rotterne at søge ind i huse og ejendomme. Men du kan godt gøre noget for at undgå dem.
  Det er ved at være den tid på året, hvor rotterne søger ind i beboelser.
  Der er ikke længere afgrøder på markene, som gnaveren kan mæske sig i. Samtidig begynder temperaturen at falde, og det betyder, at rotterne forsøger at finde bedre levevilkår, hvilket ofte er indendørs.
  Ole Stokholm Lauridsen, afd.leder, Industri, jord & grundvand, Kolding Kommune: "Det, vi oplever, er ofte en stigning i anmeldelsesantallet her i efteråret.Det er grunden til, at vi kommer med en udmelding om, at det er nu, man skal prøve at sikre sit hus mod rotterne."
  Det har fået Kolding Kommune til er komme med en række råd om, hvordan man undgår de ubudne gæster.
  - Det, vi oplever, er ofte en stigning i anmeldelsesantallet her i efteråret. Det er grunden til, at vi kommer med en udmelding om, at det er nu, man skal prøve at sikre sit hus mod rotterne, siger Ole Stokholm Lauridsen, afdelingsleder i Industri, jord & grundvand hos Kolding Kommune, til TV SYD.
  I Kolding har man oplevet et fald i anmeldelse af rotter i forhold til samme tid sidste år , men det betyder ikke nødvendigvis, at der er færre rotter, folk kan også være blevet dårligere til at anmelde dem.
  Ni råd til at holde rotterne for døren
  Fjern rodebunker.Luk huller, revner og sprækker i hus, udhus og andre bygninger.Tjek afløb, ventilationsriste og andre riste for skader.Få tjekket kloak og afløb for huller.Beskær træer og buske, der vokser op ad huset.Fjern efeu, vin og andre planter, der vokser på huset.Hav kompost i en solid beholder.Brug finmasket net til hønsegården og grav det 60 cm ned.Fodr kun høns og fugle, så de spiser op og fjern rester.
  
  